cyanic-selkie/wikianc huggingface dataset:
Խավարից այն կողմ
Խավարից այն կողմ, հայ արձակագիր Արմեն Նիազյանի թվով երկրորդ գիրքը, որը լույս է տեսել 2020 թվականին։
Նկարագրություն
«Խավարից այն կողմ» գիրքը պայքարների, արժեքների բախման, մարդու աղավաղված պատկերի ու դրա վերականգնման մասին մի փոքրիկ պատմություն է։ Գիրքը պատմում է մի քանի մարդկանց կյանքից խաչաձևվող դրվագներ ու մի արևի պատմություն, որ երևաց մթնած ամբերի ետևից ։
Մի քանի մեջբերում գրքից․
«Եթե հիվանդությունը որոշել է գողանալ քո ապագան, ինչու՞ ես ներկադ էլ ինքնակամ տալիս նրան։ Քանի դեռ շնչում ես, ուրեմն հույս կա, ապրի՛ր, ուրախացի՛ր քեզ ընձեռնված հնարավորությամբ, ապրի՛ր այսօրդ, անհագուրդ կու՛լ տուր ան օդը, որ տրված է քեզ, սովորի՛ր ապրել մեռնելուց առաջ․․․ Մի շտապիր թաղել ինքդ քեզ, ուրիշներն են դրա վարպետը, դու ապրի՜ր, ապրի՜ր, ապրիր ամեն վայրկյանդ․․․»։
«Որովհետև վաղուց սովորել ենք խոսել, գործել ու մտածել ոչ թե սրտով, այլ ձևով։ Ավա՜ղ, բովանդակության փոխարեն մեզ սկսել է հետաքրքրել փաթեթավորումը միայն։ Թերևս դա է մեր մեծագույն խնդիրը․ մեզ դադարում է հետաքրքրել սիրտը, մինչդեռ ամենագեղեցիկ զգացմունքների կենտրոնում հե՛նց սիրտն է․․․»։
«Մանկատան պատերը գեղեցիկ ու գունազարդ են միայն դրսից նայողների ու այցելուների համար, իսկ եթե հարցնեք այնտեղ բնակվող երեխաներին, այդ պատերը ճնշող են, մռայլ ու տխրեցնող, որովհետև բաժանել են իրենց ու իրենց ծնողներին՝ կամա թե ակամա․․․ Այդ է պատճառը, որ յուրաքանչյուր երեխայի աչքերի մեջ թաքնված թախիծ կա, անպատասխան ու անորոշ թախիծ՝ ճիշտ նման այն անձև դատարկությանն ու խավարին»։
«Հնարավո՞ր է լսել աստվածապաշտ հոգևորականի հորդորներն ու դառնալ ավազակ, հնարավո՞ր է լինել ուժեղ, բայց բախվել անհաղթահարելի պատի ու հանձնվել, հնարավո՞ր է ընկղմվել խավարի մեջ ու այլևս չտեսնել, թե ինչ կա խավարից այն կողմ․․․»։
«Ցավոք, բաց դռան արժեքը հաճախ հասկանում ենք միայն այն ժամանակ, երբ այն կողպվում է մեր առաջ»։
«Երանի՜ ամեն հիշողություն մեր դեմքին ժպիտ բերեր»։
«Երբեմն հենց մեր կյանքի դրամաներն էլ դառնում են մեր ուսուցիչները․․․»։
«Երբ կյանքից հերթական ապտակն է հասնում քեզ, երբ դեմքիդ առաջ շրխկոցով փակվում է հերթական դուռն ու մարում հույսի խունացած պատրույգը, պիտի լինես ուժեղ ու սառնասիրտ՝ նորից ոտքի կանգնելու և առաջ գնալու համար, այլապես կճզմվես, կկորչես անհետ ու անհիշատակ»։
«Հիշողություններ կան, որ ուզում ես ամուր գրկել ու երբեք բաց չթողնել․․․»։
«Ամենախավար գիշերվան անգամ հաջորդում է պայծառ լուսաբաց․․․»։
Բովանդակություն
Գիրքը բաժանված է 12 գլուխների․
Օտմար Աման
Օտմար Հերման Աման (Othmar Hermann Ammann, ), ծնունդով Շվեյցարիայից, ամերիկացի նախագծող-ինժեներ, որը նախագծել և կառուցել է հիմնականում կամուրջներ ։ Օտմար Ամանը նաև ղեկավարել է Լինկոլնի թունելի նախագծման և շինարարական աշխատանքները ։
Կենսագրություն
Օտմար Ամանը ծնվել է 1879 թվականին, Շվեյցարիայի Շաֆֆհաուզեն քաղաքում։ Նրա հայրը ձեռնարկատեր էր, իսկ մայրը՝ գլխարկագործ։ Օտմարը ինժեներական կրթություն է ստացել Շվեյցարիայի Ցյուրիխ քաղաքի Պոլիտեխնիկումում։ Նա սովորել է շվեյցարացի ինժեներ Վիլհելմ Ռիտերի դասարանում։ 1904 թվականին Օտմար Ամանը գաղթում է Միացյալ Նահանգներ և իր կարիերայի մեծ մասը աշխատում Նյու Յորքում։ 1924 թվականին Ամանը ԱՄՆ քաղաքացիություն ստացավ։ 1905 թվականին նա հապճեպ այցելում է Շվեյցարիա, որպեսզի ամուսնանա Լիլի Սելմա Վերլիի հետ։ Նրանք ունենում են երեք երեխա՝ Վերները, Ջորջը և Մարգոն։ 1933 թվականին Լիլին մահանում է։ Առաջին կնոջ մահից հետո Ամանը 1935 թվականին Կալիֆորնիայում ամուսնանում է այրի Քլերի Նոյցլիի հետ ։ Ամանը գրել է երկու հետազոտական աշխատություն կամուրջների փլուզման մասին՝ Քվեբեկի և Տակոմա Նարոուսի։ Հենց այս աշխատությունների շնորհիվ՝ 1907 թվականին, նա ձեռք բերեց կամուրջների նախագծող-ինժեների իր համբավը և կարողացավ աշխատանք ստանալ Գուստավ Լինդենթալի մոտ՝ Հել Գեյթ Բրիջի շինարարությունում։ Մինչև 1925 թվականը նա նշանակվեց կամրջային ինժեների պաշտոնում Նյու Յորքի նավահանգստային վարչությունում։ Հուդզոն գետի վրա կառուցվելիք կամրջի նրա նախագիծը, որի մրցակիցն էր նրա ղեկավարի՝ Լինդենթալի առաջարկած նախագիծը, արժանացավ նախագծերն ուսումնասիրող կոմիտեի հավանությանը։ Ըստ Լինդենթալի նախագծի, կամուրջը պիտի ունենար 16 և ավելի երթևեկելի ուղղություն, որոնք պիտի ապահովեին հետիոտների, բեռնատար գնացքների, արագ տրանզիտի, և ավտոմոբիլային տրանսպորտի երթևեկությունը։ Սակայն կամրջի նախագիծը մերժվեց՝ հօգուտ Ամանի նախագծի, հավանաբար ծախսերի տարբերության պատճառով։ Ամանի նախագծի արդյունքում կառուցվեց Ջորջ Վաշինգտոնի կամուրջը։ Ամանի ղեկավարությամբ կամուրջը շահագործման հանձնվեց նախատեսվածից վեց ամիս շուտ և ավելի քիչ արժեցավ, քան նախատեսված 60 միլիոն դոլարը։ Վաշինգտոն կամրջի, իսկ հետագայում նաև Բայոն կամրջի նախագծերը, որոնք առաջարկել էր Ամանը, գրավեցին նախագծող-ինժեներ Ռոբերտ Մոսեսի ուշադրությունը, որը շտապեց նրան ընդգրկել իր շինարարական ընկերությունում։ Ամանի հաջորդ չորս կամուրջները՝ Թրիբորոուն, Բրոնքս-Ուայթսթոնը, Թրոգս Նեքը և Վերազանո Նարոուսը կառուցվեցին Մոսեսի հիշյալ ընկերության կողմից։ 1946 թվականին Ամանը և Չարլի Ուիթնին հիմնեցին Աման և Ուիթնի (Ammann & Whitney) ընկերությունը։ 1964 թվականին Ամանը շահագործման հանձնեց Վերազանո Նարոուս կամուրջը Նյու Յորքում, որը շահագործման պահին աշխարհի ամենաերկար կախովի կամուրջն էր և իր ժամանակի ամենածանր կամուրջն աշխարհում։ Վերազանո Նարոուսը ներկայումս աշխարհի տասնմեկերորդ ամենաերկար թռիչք ունեցող կամուրջն է և ամենաերկարը արևմտյան կիսագնդում։ Ամանը նաև օգնել է կառուցելու Սան Ֆրանցիսկոյի Ոսկե դարպասներ կամուրջը, որը ներկայումս ամենաերկար կամուրջների ցանկում տասներկուերորդն է։
Խավարից այն կողմ
Բովանդակություն
Գլուխ 1. «Հողանյութ կերպարանքը»
Գլուխ 2․ «Կորստի աղաղակը»
Գլուխ 3․ «Անհետացող ինքնաթիռները»
Օտմար Աման
Հիշատակ
Իր կյանքի ընթացքում Ամանը արժանացել է մի շարք պարգևների ու մրցանակների, ներառյալ Թոմաս Ֆիթչ մրցանակը (1919 թ.) և Ազգային գիտության մեդալը (1964 թ.)   : 1962 թվականին Ջորջ Վաշինգտոնի կամրջի մուտքի մոտակա ավտոբուսի կանգառում տեղադրվեց Օտմար Ամանի բրոնզե կիսանդրին ։ Ի հիշատակ  Ամանի ծննդյան հարյուրերորդ տարեդարձի, 1979 թվականի հունիսի 28-ին Վերազանո Նարոուս կամրջի մոտ տեղադրվեց հուշատախտակ ։
Արտաքին հղումներ
Կատեգորիա:Շվեյցարացի ճարտարագետներ Կատեգորիա:Ամերիկացի ճարտարագետներ Կատեգորիա:Ամերիկացի ճարտարապետներ
Խավարից այն կողմ
Բովանդակություն
Գլուխ 4․ «Խոնարհված տաճարը»
Գլուխ 5․ «Համալսարանական հանդիպում»
Գլուխ 6․ «Գողը»
Գլուխ 7․ «Չիր վաճառողի աղջիկը»
Գլուխ 8․ «Վարդի ծակող փշերը»
Գլուխ 9․ «Անբուժելի հիվանդը»
Գլուխ 10․ «Անցյալի արձագանքը»
Գլուխ 11․ «Սպասված լուրը »
Գլուխ 12․ «Պատմության վերջին ակորդը»
Ֆաննի Էդելման
Ֆաննի Ջաբկովսկի, ավելի հայտնի է Ֆաննի Էդելման անունով, արգենտինացի քաղաքական գործիչ, Իսպանիայի երկրորդ հանրապետության Ինտերնացիոնալ բրիգադների միավորման անդամ։ Նա Արգենտինայի կոմունիստական կուսակցության պատվավոր նախագահն էր մինչև կյանքի վերջին օրը։
Կենսագրություն
Ֆաննի Ջաբկովսկին ծնվել է Կորդովայում, հայրը ռումինացի էր, մայրը՝ ռուս, ով գաղթել էր Ռուսական կայսրության հակահրեական պոգրոմից։ Ֆաննիի ընտանիքը տեղափոխվել է Բուենոս Այրես, երբ նա 13 տարեկան էր։ Ֆաննին աշխատել է տեքստիլ արդյունաբերությունում, ինչպես նաև եղել է երաժշտության ուսուցիչ ։
1934 թվականին Խոսե Ֆելիքս Ուրիբուրուի ընտրական կեղծիքների պատճառով նա դուրս մղվեց և միացավ Միջազգային կարմիր օգնությանը ։
1936 թվականին Ֆաննի Ջաբկովսկին ամուսնացավ լրագրող և հասարակական գործիչ Բեռնարդո Էդելմանի հետ, ու նրանք երկուսով միասին զորացրվեցին Կոմունիստական կուսակցությունից և 1937 թվականին Վալենսիայում ընդգրկվել են Հանրապետական դիմադրության շարքում։ Ֆաննի Ջաբկովսկին վերցնում է ամուսնու ազգանունը և դառնում Ֆաննի Էդելման ։ Բեռնարդոն թղթակցում էր Nueva España թերթին, միառժամանակ ներկայացնելով ՄՕՊՌ-ի շահերը, օրինակ կոմունիստական զինվորներին նյութերի տրամադրումը։
Ֆաննի էդելմանը իսպանական պայքարի ժամանակ հայտնի է դարձել և Արգենտինա է վերադարձել միայն 1937 թվականին։ Որպես կոմունիստական կուսակցության առաջնորդ, նա աջակցում էր բոլոր միջազգային «մարտերին», որոնք առաջնորդվում էին կուսակցության կողմից։ 1947 թվականին աշխատել է Արգենտինայի կանանց միության ստեղծման համար։ 1972 թվականին դարձել է Կանանց միջազգային դեմոկրատական ֆեդերացիայի ղեկավար ։
Ֆաննի Էդելմանը մահացել է 2011 թվականի նոյեմբեր 1-ին՝ Բուենոս Այրեսում ։ Նա ունի դուստր՝ Լյուսի Էդելմանը ։
Արտաքին հղումներ
Կատեգորիա:Արգենտինացի հասարակական գործիչներ Կատեգորիա:Արգենտինացի կոմունիստներ Կատեգորիա:Արգենտինայի կին քաղաքական գործիչներ Կատեգորիա:Սոցիալիստ ֆեմինիստներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Հրեա ֆեմինիստներ Կատեգորիա:Արգենտինայի քաղաքական գործիչներ
Տրենտո
Տրենտո (Trento), քաղաք Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 116 893 մարդ (2011), բնակչության խտություն՝ 740,2 մարդ/կմ²։ Զբաղեցնում է 157 կմ² մակերես։ Փոստային ինդեքսներ՝ 338121, 38122, 38123063։ Հեռախոսային կոդ՝ +39 0461։
Ծանոթագրություններ
Կատեգորիա:Իտալիայի բնակավայրեր Կատեգորիա:Իտալիայի համալսարանական քաղաքներ
Կլյուտոմա (Սերյոնայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կոմոլա (գետ)
Կոմոլա (Комола), գետ Ռուսաստանում, հոսում է Կալուգայի մարզում։
Աշխարհագրություն
Գետաբերանը տեղակայված է Օկա գետի ձախ ափին 1067 կմ հեռավորության վրա։ Գետի երկարությունը 10 կմ է։ Գետի ակունքը գտնվում է Կոմոլա գյուղի մոտ։ Հոսում է հարավ-արևելքով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հեյդար Ալիևի պողոտա (Նախիջևան)
Հեյդար Ալիևի պողոտա (Heydər Əliyev prospekti), Նախիջևան քաղաքի գլխավոր և կենտրոնական փողոցը։ Նախկինում կոչվել է Ազատության պողոտա (Azadlıq prospekti) :
Նախիջևանի Ինքնավար Հանրապետության Նախարարների կաբինետի առ 2004 թվականի մայիսի 18-ի թիվ 49 հրամանագրի համաձայն պողոտան վերանվանվել է Հեյդար Ալիևի պողոտայի ։
Ծանոթագրություններ
Կատեգորիա:Նախիջևանի փողոցներ
Նևիլ սյուր Սեն
Նևիլ սյուր Սեն (Neuville-sur-Seine), համայնք Ֆրանսիայի Գրանդ Էստ մարզի Օբ գավառում ։
Աշխարհագրություն
Գտնվում է Փարիզ քաղաքից 180 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 38 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 234 աշխատունակ (15-64 տարեկան) բնակիչ, որոնցից ակտիվ էին 174-ը, իսկ ոչ ակտիվները` 60։ Ակտիվության ցուցանիշը կազմում է 74,4 %։ 174 աշխատունակ մարդկանցից աշխատել է 169 անձ (92 տղամարդ և 77 կին)։ Գործազուրկ են եղել 5 անձ (2 տղամարդ և 3 կին)։ 60 անաշխատունակներից 18-ը եղել են աշակերտներ կամ ուսանողներ, 25-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կրասնայա (Ժիզդրայի վտակ)
Կրասնայա (Красная), գետ Ռուսաստանում, հոսում է Կալուգայի մարզում և Մալոյարոսլավեցկի շրջանում։ Գետաբերանը տեղակայված է Ժիզդրա գետի աջ ափին 103 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հեղուկ
Ֆիզիկական հատկությունները
Հեղուկները պահպանում են իրենց ծավալը, ունեն ազատ մակերևույթ, սակայն չեն պահպանում ձևը։ Նյութը հեղուկ վիճակում է գտնվում եռակի կետում ունեցած ճնշումից բարձր ճնշումների դեպքում և բյուրեղացման ջերմաստիճանից մինչև եռման ջերմաստիճանն ընկած տիրույթում։ Հեղուկները գազերից տարբերող կարևոր առանձնահատկություններից մեկը ուժեղ միջմոլեկուլային փոխազդեցությունն է, որով պայմանավորված են հեղուկի մոլեկուլային ճնշումը և դրա հետ կապված մակերևութային լարվածությունը։ Վերջինիս շնորհիվ հեղուկը ձգտում է ընդունել այնպիսի ձև, որն ապահովում է նվազագույն մակերևույթ (տվյալ ծավալի դեպքում)։ Օրինակ, արտաքին ուժերի բացակայության դեպքում (անկշռություն) հեղուկը ընդունում է գնդի ձև։ Մակերևութային լարվածության ազդեցությունը հեղուկի ազատ մակերևույթի հավասարակշռության և շարժման վրա վերաբերում է մազական երևույթների բնագավառին։ Հեղուկներին հատուկ է մածուցիկությունը, որը տարբեր հեղուկների համար տարբեր է և աճում է ջերմաստիճանի նվազման հետ։ Համակարգի վիճակը որոշող ֆիզիկական պայմաններից (ջերմաստիճան, ճնշում ևն) բացի բնութագրական պարամետր է նաև մոլեկուլի միջին պոտենցիալ և կինետիկ էներգիաների հարաբերությունը, որը հեղուկների համար մոտավորապես հավասար է 1-ի։
Կառուցվածք
Հեղուկի կառուցվածքը և ֆիզիկական հատկությունները կախված են այն կազմող մասնիկների քիմիական առանձնահատկություններից և նրանց միջև գործող ուժերի ինտենսիվությունից ու բնույթից։ Ըստ քիմիական բաղադրության տարբերում են միաբաղադրիչ կամ մաքուր հեղուկներ և երկբաղադրիչ կամ բազմաբաղադրիչ հեղուկ-խառնուրդներ (լուծույթներ)։ Ըստ ֆիզիկական բնույթի լինում են նորմալ (պարզ) հեղուկներ, խիստ արտահայտված անիզոտրոպությամբ հեղուկ բյուրեղներ և քվանտային հեղուկներ (հեղուկ և դրանց խառնուրդները), որոնք շատ ցածր ջերմաստիճաններում օժտված են քվանտային հատկություններով։ Նորմալ մաքուր հեղուկներն ունեն միայն մեկ հեղուկ ֆազ։  կարող է գտնվել երկու հեղուկ ֆազերում՝ նորմալ և գերհոսուն, իսկ հեղուկ բյուրեղային նյութերը՝ նորմալ և մեկ կամ երկու անիզոտրոպ ֆազերում։ Բոլոր նորմալ հեղուկները արտաքին ներգործությունների բացակայության դեպքում օժտված են մակրոսկոպիկ համասեռությամբ և իզոտրոպությամբ։ Այդ հատկություններով հեղուկները նմանվում են գազերին, սակայն խիստ տարբերվում են անիզոտրոպ բյուրեղային պինդ մարմիններից։ Մաքուր հեղուկի էլեկտրահաղորդականությունը սովորաբար փոքր է, բացառությամբ հեղուկ մետաղների և էլեկտրոլիտների։ Դիէլեկտրիկ թափանցելիության մեծությունը կախված է հեղուկի կառուցվածքից և մոլեկուլների բևեռայնությունից։ Ժամանակակից տեսանկյունից ամորֆ պինդ մարմինները (օրինակ, ապակին) գերսառեցված հեղուկներ են և սովորական հեղուկներից տարբերվում են միայն կինետիկ բնութագրերի թվային արժեքներով։ Յուրաքանչյուր հեղուկ բնորոշվում է կրիտիկական ջերմաստիճանով, որից բարձր այն չի կարող հավասարակշռության մեջ գտնվել սեփական գոլորշու հետ։
Բնության մեջ ամենատարածված հեղուկը ջուրն է, որի ֆիզիկական հատկություններն արտահայտվում են զգալի անոմալիաներով։ Դրանք կապված են ջրի մոլեկուլի կառուցվածքի, ինչպես նաև հեղուկ և բյուրեղային (սառույց) վիճակում միջմոլեկուլային փոխազդեցությունների հետ։ Ռենտգենյան ճառագայթների, նեյտրոնների և էլեկտրոնների ցրման ուսումնասիրությունը հաստատում է հեղուկի յուրատիպ մոլեկուլային կառուցվածքը։ Հեղուկի յուրաքանչյուր մոլեկուլի շուրջը հարևան մոլեկուլները դասավորվում են որոշակի կարգով, այսինքն՝ հեղուկում գոյություն ունի մերձավոր կարգ։ Հեղուկի և բյուրեղների միջմոլեկուլային փոխազդեցության ուժերն ունեն նույն բնույթը և մոտավորապես նույն մեծությունը։ Հեղուկում մոլեկուլների տեղաշարժը կատարվում է թռիչքներով, որոնցով և պայմանավորված է հեղուկի հոսունությունը (թռիչքի երկարությունը մոլեկուլների միջին հեռավորության կարգի է՝ 0,1 նմ)։ Թռիչքի պարբերության (\tau) միջին արժեքը կոչվում է մոլեկուլի «նստակյաց կյանքի» միջին ժամանակ։ Այն կախված է հեղուկի բնույթից և շատ արագ նվազում է ջերմաստիճանի բարձրացման հետ։ Թերմոդինամիկական հատկությունների ֆենոմենոլոգիական նկարագիրը պարունակվում է վիճակի p= f(T, V) հավասարման մեջ, որը կապ է հաստատում p ճնշման, T ջերմաստիճանի և V տեսակարար ծավալի միջև։ Բացի վիճակի խիստ հավասարումներից կան նաև բազմաթիվ կիսաէմպիրիկ հավասարումներ, որոնցից պարզագույնը Վան–դեր–Վալսի հավասարումն է։ Վիճակագրական տեսության մեջ, որտեղ հեղուկը դիտվում է իբրև մեծ թվով փոխազդող մասնիկներից բաղկացած համակարգ, հիմնական խնդիրը հանգում է վիճակի հավասարումը գտնելուն։ Ստեղծվել է նաև հեղուկների տեսության մի այլ ուղղություն, որը հիմնված է հաշվողական մեքենաների օգնությամբ մոլեկուլների ջերմային շարժման մոդելավորման վրա։ Այդ մեթոդով ստացվել են ճշգրիտ տեսական արդյունքներ պարզ ոչ մետաղական հեղուկների կառուցվածքի և թերմոդինամիկական հատկությունների վերաբերյալ։
Հեղուկների խտությունը զգալիորեն գերազանցում է գազերի խտությունը։ Պատճառն այն է որ հեղուկների մոլեկուլները համեմատաբար շատ մոտ են, որն էապես ազդում է մոլեկուլների շարժման վրա։ Քանի որ, հեղուկների մոլեկուլները իրար շատ մոտ են, ապա դրանց ավելի մոտեցնելը հանգեցնում է մոլեկուլների էլեկտրոնային թաղանթի վերադրման և հզոր վանողության ուժերի ի հայտ գալուն ։
Օրինակներ
Քիմիական տարրերից միայն երկուսն են ճնշման և ջերմաստիճանի ստանդարտ պայմաններում հեղում վիճակում՝ սնդիկ և բրոմ։ Տարրերից չորսի՝ ֆրանսիումի, ցեզիումի, գալիումի և ռուբիդիում, հալման ջերմաստիճանը մոտ է սենյակային պայմաններին ։
Արտաքին հղումներ
Կատեգորիա:Հեղուկ
Նախիջևանի Ինքնավար Հանրապետության Գերագույն մեջլիս
Պատմություն
Գերագույն մեջլիսը կազմավորվել է 1990 թվականին, երբ Նախիջևանի Ինքնավար Հանրապետությունը հռչակեց իր անկախություն ԽՍՀՄ-ից՝ Ադրբեջանական Հանրապետության ինքնավար հանրապետության կազմելու նպատակով։
Ընտրություններ
Գերագույն մեջլիսի ընտրությունները տեղի են ունենում ամեն հինգ տարին մեկ՝ նոյեմբերի առաջին կիրակի օրը։ Ընտրությունների արդյունքները հաստատում է Նախիջևանի Ինքնավար Հանրապետության Գերագույն դատարանը։ Տարվա ընթացքում Գերագույն մեջլիսը հավաքվում է երկու հերթական նստաշրջանի։
Կազմ
Գերագույն մեջլիսը կազմված է 45 պատգամավորից, որոնք ընտրվում են մեծամասնական համակարգով։ Մեջլիսի գումարման և, հետևաբար, պատգամավորների, ժամկետը կազմում է 5 տարի։
Նախագահներ
ԳՄ նախագահների ցանկը սկսած 1991 թվականից։
Ծանոթագրություններ
Կատեգորիա:Նախիջևանի Ինքնավար Հանրապետության Գերագույն մեջլիս Կատեգորիա:1990 հիմնադրումներ Ադրբեջանում Կատեգորիա:Ադրբեջանի քաղաքականություն
Շախմատային օլիմպիադա 1937
Շախմատային 7-րդ օլիմպիադա, անցկացվել է 1937 հուլիսի 31 - օգոստոսի 14։ Մասնակից պետությունների քանականը ՝ 19, մեկով քիչ քան նախորդ օլիմպիադային։
Շախմատիստներին տրամարդվել էր ՙՙԳրանդ հոթել ռոյալ՚՚ հյուրանոցը։ Չնայած նրան, որ շվեդական թիմը ի սկզբանե մրցանակային տեղի չէր հավակնում, այնուամենայնիվ հանդիսատեսի հետաքրքրությունը ամբողջ առաջնության ընթացքում չէր նվազում։ Առաջնությունը անցկացվեց 2 տարի առաջ Վարշավայում Ֆիդեի համաժողովի ժամանակ ընդունված կանոնակարգով, որը նախորդի համեմատ բավականին բարդածված էր (2 ժամ ՝ 36 քայլի համար և մեկ ժամ հետագա ամբողջ քայլերի համար)։ Առաջնությունում չկային նորեկներ, բայց նրանց փորձը բավականին տարբերվում էր միմյանցից, որոշ մասնակիցներ (օրինակ դանիացիները), որոնք երբեք բաց չեն թողել ոչ մի օլիմպիադա, իսկ որոշների համար (օրինակ էստոնացիների) սա իրենց երկրորդ մրցաշարն էր։ Թիմերի միջին տարիքը գնալով նվազում էր, ինչը Ֆ.Մարշալին տվեց կատակելու առիթ
ՙՙՕ, ես այստեղ այլևս չեմ տեսնում ծանոթ մարդկանց՚՚
Մրցաշարին չէր ներկայացել Ֆրանսիայի հավաքականը, որը հավանաբար չէր մասնակցել իրենց թիմակցի ՝ աշխարհի նախկին չեմպիոն Ա.Ա. Ալեխինի պատճառով, ով հրաժարվել էր մասնակցել մրցույթին, քանի որ մրցույթի ավարտից երկու շաբաթ անց պետք է ունենար ռեվանշ - խաղ։ Դրան ի հակառակ Հոլանդիայի հավաքականը բավականին լավ մարզավիճակում էր։ Այն գլխավորում էր աշխարհի չեմպիոն Մ. Էիվեն (+8-2=3)։
Կատեգորիա:1937 սպորտում
Անհավանական Բերթ Ուանդերսթոունը
«Անհավանական Բերթ Ուանդերսթոունը» (The Incredible Burt Wonderstone), ռեժիսոր Դոն Սկարդինոյի կինոկատակերգություն, նկարահանված Ջոն Ֆրենսիս Դեյլիի և Ջոնաթան Գոլդշտեյնի սցենարով՝ հիմնված Չեդ Քալթջենի պատմության հիման վրա։ Պրեմիերան ԱՄՆ-ում տեղի է ունեցել 2013 թվականի մարտի 8-ին,«South by Southwest» կինոփառատոնի ժամանակ։ Կինովարձույթ դուրս է եկել նույն թվականի մարտի 15-ին։
Սյուժե
Իր երկար տարիների բեմական գործընկեր Էնթոնի Մարվելթոնի հետ ընդհարվելուց հետո, հայտնի, բայց ուժասպառ եղած լասվեգասցի աճպարար Բերթ Ուանդերսթոունը հանրաճանաչության համար սկսում է պայքարել նոր ասպարեզ եկած փողոցաշրջիկ հրաշագործ Սթիվ Գրեյի հետ, ով կատարում է բացառիկ հնարքներ։
Արտաքին հղումներ
Կատեգորիա:2013 ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Warner Bros. ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Կալիֆոռնիայում նկարահանված ֆիլմեր
Դեբորա Կոմպանիոնի
Դեբորա Կոմպանիոնի (Deborah Compagnoni, ), իտալացի լեռնադահուկորդուհի, Օլիմպիական խաղերի և աշխարհի առաջնության եռակի չեմպիոն։ Առավել հաջող ներկայացել է հսկա սլալոմում։
Մարզական կենսագրություն
Դեբորա Կոմպանիոնին աշխարհի պատանեկան առաջնության հսկա սլալոմի չեմպիոն է (1987 թվական) և աշխարհի պատանեկան առաջնության արագընթաց վայրէջքի կրկնակի բրոնզե մեդալակիր (1986 և 1987 թվականներ)։
Աշխարհի գավաթի խաղարկությունում նորամուտը կատարել է 1987 թվականի նոյեմբերի 28-ին իտալական Սեստրիերեի սուպերհսկա մրցուղում ։ Առաջին անգամ աշխարհի առաջնության փուլում հաղթել է 1991 թվականի դեկտեմբերի 8-ին, երբ հսկա սլալոմ մարզաձևում մրցուղի էր դուրս էր եկել Սանտա Կատերինայում ։
Կարիերայի ընթացքում 113 անգամ մասնակցել է աշխարհի առաջնության փուլերին և 44 անգամ բարձրացել պատվո հարթակին՝ 16 հաղթանակ, 15 անգամ երկրորդ տեղ և 13 անգամ երրորդ տեղЗ :
1992 թվականի Օլիմպիական խաղերում օլիմպիական սուպերհսկա մրցուղում հաղթելու պահին 21-ամյա Դեբորայի հաշվին կար ընդամենը 1 հաղթանակ աշխարհի առաջնության փուլերում։
Արբերվիլի հսկա սլալոմի մրցուղում Դեբորան լուրջ վնասել է ծունկը, ինչի պատճառով հետագայում ստիպված է եղել հրաժարվել արագընթաց ձևերից՝ արագընթաց վայրէջքից ու սուպերհսկայից և ուշադրությունը կենտրոնացնել հսկա սլալոմ ու սլալոմ ձևերի վրա։
Այն պատճառով, որ Դեբորան գործնականում չէր մասնակցում արագընթաց ձևերին, նրան այդպես էլ չի հաջողվել որևէ անգամ լինել աշխարհի առաջնության լավագույն եռյակում. նա 1997 1998 թվականներին եղել է չորրորդը։ Բյուրեղապակե միակ փոքրիկ գլոբուսը նվաճել է 1997 թվականին հսկա սլալոմից։
1994 թվականի Լիլեհամերի Օլիմպիադայում Կոմպանիոնին Իտալիայի հավաքականի դրոշակակիրն էր և հաղթել է հսկա սլալոմում։
1998 թվականի Նագանոյի Օլիմպիադայում Կոմպանիոնին երկրորդ անգամ անընդմեջ հաղթել է օլիմպիական հսկա սլալոմ ձևում։ Պատմության մեջ ևս երկու լեռնադահուկորդուհիների է հաջողվել 2 օլիմպիադաներում անընդմեջ հաղթել նույն ձևում (գերմանացի Կատյա Զայցինգերը 1994 և 1998 թվականներին հաղթել է արագընթաց վայրէջքում, իսկ խորվաթ Յանիցա Կոստելիչը 2002 և 2006 թվականներին հաղթել է զուգակցված ձևում։ Բացի այդ, Նագանոյում Կոմպանիոնին դարձել է պատմության մեջ առաջին լեռնադահուկորդուհին, որ կարողացել է նվաճել ոսկե մեդալներ 3 օլիմպիադաներում։
Աշխարհի առաջնության փուլերում Դեբորան վերջին հաղթանակը տոնել է 1998 թվականի հունվարի 6-ին հարազատ Բորմիոյի հսկա սլալոմի մրցուղում։
Մարզական կարիերան ավարտել է 1999 թվականի մարտին՝ 28 տարեկանում։
Կարիերայի ավարտից հետո
Կոմպանիոնիի ամուսինը՝ Ալեսանդրո Բեննետոն (ծնված 1964 թվականին), United Colors of Benetton ընկերության սեփականատիրոջ որդին է ։ 2000 թվականի օգոստոսին ծնվել է նրանց դուստրը, որին անվանել են Ագնես։ Այնուհետև ունեցել են ևս երկու երեխա՝ Տոբիասն ու Լուչեն։
2006 թվականի փետրվարին Դեբորան մասնակցել է Թուրինի Օլիմպիական խաղերի բացման արարողությանը։ Օլիմպիական կրակի փոխանցումավազքի ամենավերջում Կոմպանիոնին ջահն ստացել է 1976 թվականի սլալոմի օլիմպիական չեմպիոն Պիերո Գրոսից, այնուհետև այն հանձնել Ստեֆանիա Բելմոնդոյին, որը մի քանի վայրկյան անց վառել է Օլիմպիական խաղերի կրակը։
Հետաքրքիր փաստեր
Դեբորա Կոմպանիոնիի ծնողների է պատկանում Սանտա Կատերինայի լեռնադահուկային ալպյան հանգստավայրի "Baita Fiorita" 4-աստղանի հյուրանոցը։ Այդտեղ է Դեբորան կարիերայի ընթացքում առաջին անգամ բարձրացել աշխարհի առաջնության պատվո հարթակին։
Կորեայի վերամիավորում
Կորեայի վերամիավորում (남북통일), քաղաքական նպատակ, որի մասին հայտարարում են Կորեայի Ժողովրդա-դեմոկրատական Հանրապետությունը և Կորեայի Հանրապետությունը։ Հիմնական նպատակը թերակղզու վրա միասնական կորեական պետության առկայությունն է։
Կորեայի բաժանում
1910 թվականից սկսած Կորեան չի եղել մեկ միասնական անկախ պետություն, երբ, համաձայն 1910 թվականին կնքված կորեա-ճապոնական պայմանագրի, Կորեական թերակղզին անցել է Ճապոնական կայսրության կազմը։ 1945 թվականին՝ Երկրորդ համաշխարհային պատերազմի ավարտից հետո, թերակղզին դուրս է եկել ճապոնական գերիշխանությունից։
ԱՄՆ-ն և ԽՍՀՄ-ն համաձայնվել են, որ Կորեան 38-րդ հորիզոնականով ժամանակավորապես կբաժանվի հյուսիսային և հարավային օկուպացիոն գոտիների։ 1945 թվականի օգոստոսին խորհրդային զորքերն զբաղեցրել են Կորեական թերակղզու հյուսիսային հատվածը, իսկ նույն տարվա սեպտեմբերին ամերիկյան ռազմածովային ուժերը իջեցվել են թերակղզու հարավային հատվածում։
ԱՄՆ և ԽՍՀՄ համատեղ հանձնաժողովը 1946 թվականի մարտին Սեուլում հավաքվել է քննարկելու թերակղզու ողջ տարածքի համար ժամանակավոր կառավարության ձևավորման համաձայնագիրը, որը ձեռնտու կլիներ երկու կողմերի համար։ Հանդիպումների երկրորդ փուլը, որը տեղի է ունեցել 1947 թվականին, նույնպես էական արդյունք չի գրանցել։ Այդ ժամանակ՝ 1947 թվականի սեպտեմբերին ՄԱԿ-ի Գլխավոր Ասամբլեայում ԱՄՆ-ն դրել է Կորեայի անկախության հարցը, որն ընդունել է ՄԱԿ-ի դիտորդության պայմաններում երկրում ընտրությունների կազմակերպման հռչակագիր։ Սակայն ԽՍՀՄ-ն թույլ չի տվել ՄԱԿ-ի ներկայացուցիչների մուտքը Հյուսիսային Կորեայի տարածք, այնպես որ 1948 թվականի մայիսի 10-ի ընտրությունները կայացել են միայն Հարավային Կորեայում։ Ամերիկյան ռազմական վարչակազմն իր գործառույթները դադարեցրել է 1948 թվականի օգոստոսի 15-ին, որի արդյունքում հռչակվել է Կորեայի Հանրապետության անկախությունը։ Երկրի առաջին նախագահ է ընտրվել Լի Սին Մանը։
Հյուսիսային Կորեայում կառավարումը հանձնվել է կորեացի կոմունիստներին, իսկ 1946 թվականի սկզբին ձևավորվել է ժամանակավոր կառավարություն, իսկ արդեն 1948 թվականի սեպտեմբերի 9-ին բարձրագույն օրենսդիր մարմնի ընտրությունների արդյունքում ձևավորվել է Կորեայի Ժողովրդա-Դեմոկրատական Հանրապետությունը՝ վարչապետ Կիմ Իր Սենի գլխավորությամբ ։
Թերակղզու բաժանումը արձանագրվել է նաև Կորեական պատերազմից հետո, որի արդյունքում կողմերից և ոչ մեկը չի հաղթել։ ԿԺԴՀ-ն և Կորեայի Հանրապետությունը մինչ օրս չեն ճանաչում միմյանց՝ Կորեական ողջ թերակղզին համարելով իրենց ինքնիշխան տարածք։
Կորեայի վերամիավորման մասին բազմիցս նշում են երկու պետություններն էլ և համարում արտաքին քաղաքականության առաջնային նպատակներից մեկը։ Թերակղզու իրական վերամիավորումը թե նախկինում, և թե ներկայումս խիստ մշուշոտ է, քանի որ Հյուսիսային Կորեան ունի իր սեփական գաղափարախոսությունը՝ Չուչխեն և պլանային տնտեսություն, այն դեպքում, երբ Հարավային Կորեայում զարգացած են կապիտալիստական հասարակարգը, ժողովրդավարական կառուցվածքը և շուկայական տնտեսությունը։
Վերամիավորման հայեցակարգեր
Գոյություն ունեն Կորեաների վերամիավորման երեք հայեցակարգեր.
Հարավային Կորեայում ձախ ուղղության քաղաքական գործիչները հակված են երրորդ հայեցակարգին, իսկ աջերը՝ երկրորդ հայեցակարգին։
ՄԱԿ-ը, ԵՄ անդամ մի շարք պետությունների կառավարությունները և ղեկավարները, ԵՄ մարմինները, ԱՄՆ-ն, Կենտրոնական հետախուզական վարչությունը, Տնտեսական համագործակցության և զարգացման կազմակերպությունը, Ասիա-Խաղաղօվկիանոսյան տնտեսական համագործակցությունը և մի շարք այլ կազմակերպություններ և մարմիններ աջակցում են Կորեայի վերամիավորման երրորդ հայեցակարգին։
Կորյոյի ժողովրդավարական համադաշնային հանրապետություն
Կորյոյի ժողովրդավարական համադաշնային հանրապետությունը ( Կորյո մինջու ռյոնբան կոնգհվահուկ) ԿԺԴՀ նախկին առաջնորդ Կիմ Իր Սենի նախագիծն է, որն առաջարկել է 1980 թվականին։ Անվանումը վերցվել է վաղ ավատատիրական ժամանակաշրջանի կորեական Կորյո պետության անվանումից (X-XIV դարեր)։ Ենթադրվում էր, որ ֆորմալ առումով միացյալ պետությունը կունենա մեկ միասնական արտաքին քաղաքականություն, միասնաբար հանդես կգա միջազգային հարթակներում, սակայն Կորեայի տարբեր հատվածներում կպահպանվի քաղաքական և տնտեսական սեփական կառուցվածքը։
Առաջարկությունն արվել է Կորեայի աշխատավորական կուսակցության VI համագումարի ժամանակ :Պահպանելով մեր երկրի տարածքում եղած միասնական պետության անվանումը, որ բավականին հայտնի է մեր սահմաններից դուրս և արտացոլելով Հյուսիսի և Հարավի ընդհանուր քաղաքական գաղափարները, իսկ դա ժողովրդավարության ձգտումն է, միանգամայն տեղին կլիներ համադաշնային պետությունն անվանել Կորյոյի ժողովրդավարական համադաշնային հանրապետություն։
1991 թվական
1991 թվականի սեղանի թենիսի աշխարհի առաջնությունից որոշ ժամանակ առաջ Հյուսիային և Հարավային Կորեաները, Կորեա թերակղզու բաժանումից հետո առաջին անգամ, քննարկել են ֆուտբոլի և սեղանի թենիսի միասնական հավաքականներ ունենալու հարցը։ 22 հանդիպումներից և հինգ ամիս տևած բանակցություններից հետո ստեղծվել է սեղանի թենիսի միասնական հավաքականը, որը հանդես է եկել Սեղանի թենիսի աշխարհի 41-րդ առաջնության ժամանակ՝ Վերամիավորման դրոշի ներքո ։ Որպես օրհներգ ընտրվել էր կորեական ազգային «Արիրան» երգ ։
2018 թվական
ԿԺԴՀ և Հարավային Կորեայի մարզիկները 2018 թվականի ձմեռային օլիմպիական խաղերի ժամանակ, որն անց էր կացվում հարավկորեական Փհյոնչհան քաղաքում, հանդես են եկել մեկ միասնական դրոշի ներքո, իսկ որպես օրհներգ դարձյալ ընտրվել է կորեական ազգային «Արիրան» երգը
2018 թվականի սեղանի թենիսի աշխարհի թիմային առաջնության ժամանակ Հյուսիսային և Հարավային Կորեաների կանանց հավաքականները քառորդ եզրափակչի ժամանակ պետք է մրցեին միմյանց դեմ, սակայն հանդիպումը չի կայացել։ Մրցակիցները դուրս են եկել մրցահարթակ, ձեռքսեղմել միմյանց, շնորհավորել աշխարհի առաջնության եզրափակիչ մաս դուրս գալու համար և հայտարարել, որ կիսաեզրափակչում կմրցեն վերամիավորված Կորեայի դրոշի ներքո, ինչն արդեն եղել է 1991 թվականին։ Սեղանի թենիսի միջազգային ֆեդերացիան հաստատել է մրցույթի ժամանակ թիմերի միավորման հանգամանքը ։
«2018 ITTF World Tour» Korea Open առաջնության ժամանակ հաղթանակել է Հյուսիսային և Հարավային Կորեաների միացյալ հավաքականի անդամներ Չա Հյո Սիմը և Չան Ուջինը, իսկ արդյունքում նրանք իրավունք են ստացել մասնակցելու «ITTF World Tour Grand Finals»-ին ։
Որոշ լրագրողների սեղանի թենիսի առաջնության շրջանակներում իրականացված այդ իրադարձությունն անվանել են «Պինգ պոնգի դիվանագիտության» նոր գլուխ ։
Երկու երկրների առաջնորդների հանդիպումներ
2018 թվականի մարտի 29-ին Փխենյանի և Սեուլի ներկայացուցիչները պայմանավորվել են ապրիլի 27-ին Հյուսիսի և Հարավի սահմանագծին գտնվող Ապամիլիտարիզացված գոտում անցկացնել երկու երկրների առաջնորդներ Կիմ Չեն Ընի և Մուն Ջեինի հանդիպում ։ Երկու երկրների առաջնորդների հանդիպման ընթացքում խաղաղ մթնոլորտ ստեղծելու համար՝ ապրիլի 23-ից ԿԺԴՀ-ն դադարեցրել է քարոզչությունը ։
Հարավային Կորեայի հասարակության վերաբերմունքը վերամիավորմանը
Չնայած նրան, որ հարավկորեացիների մեծամասնությունը դրական են գնահատում վերամիավորման գործընթացը, այդուհանդերձ նրանք պատրաստ չեն վճարել Հյուսիսային Կորեայի համար։ Համաձայն իրականացված հարցումներից մեկի, որն իրականացրել է «Հյոնդէ» ընկերությունը, հարցվածների միայն 5,9 %-ն է վերամիավորման համար տարեկան պատրաստ վճարել ավելի քան 210 հազար հարավկորեական վոն, ընդ որում 30,4 %-ն ընդհանրապես չի ցանկանում վճարել, իսկ 24 %-ը պատրաստ են վճարել տարեկան միայն սիմվոլիկ 10 000 հարավկորեական վոն։ Անհրաժեշտ է նշել, որ, համաձայն որոշ գնահատականների, Հյուսիսային Կորեայի հետ միավորումը կարժենա տրիլիոնավոր դոլարներ, իսկ 20 տարվա միջին հաշվարկներով յուրաքանչյուր հարավկորեացի տարեկան ստիպված կլինի վճարել առնվազն 1 200 000 հարավկորեական վոն։
Արտաքին հղումներ
Կատեգորիա:Իրրեդենտիզմ Կատեգորիա:Հարավային Կորեայի քաղաքականություն Կատեգորիա:Հյուսիսային Կորեայի քաղաքականություն
Մերգիմ Մավրայ
Մերգիմ Մավրայ (ալբ.՝ Mërgim Mavraj, ), ալբանացի պրոֆեսիոնալ ֆուտբոլիստ, կենտրոնական պաշտպան։ Հանդես է գալիս գերմանական «Համբուրգ» ֆուտբոլային ակումբում և Ալբանիայի ֆուտբոլի ազգային հավաքականում։
Ակումբային
2005-2007 թվականներին հանդես է եկել գերմանական «Դարմշտադտ 98» ակումբի կազմում։ 2007-2010 թվականներին հանդես է եկել գերմանական «Բոխում» ֆուտբոլային ակումբում (2007-2008 թվականներին վարձավճարով հանդես է եկել նույն թիմի 2-րդ կազմում՝ «Բոխում 2»-ում)։ 2011-2014 թվականներին հանդես է եկել գերմանական «Գրոյտեր Ֆյուրտ»-ի կազմում։ 2014-2016 թվականներին հանդես է եկել գերմանական «Քյոլն»-ի կազմում (2015 թվականին 4 խաղ է անցկացրել «Քյոլն 2»-ի կազմում)։ 2017 թվականից մինչև հիմա հանդես է գալիս գերմանական «Համբուրգ» ֆուտբոլային ակումբի կազմում։
Ազգային հավաքական
2012 թվականից մինչև հիմա հանդես է գալիս Ալբանիայի ֆուտբոլի ազգային հավաքականում ։
Ելույթների վիճակագրություն
Ընդհանուր՝ 26 խաղ / 3 գոլ
Արտաքին հղումներ
Կատեգորիա:Ալբանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ
Նևիլ սյուր Վան
Նևիլ սյուր Վան (Neuville-sur-Vanne), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 433 մարդ, բնակչության խտությունը` 25.10 մարդ/կմ²։ Բնակավայրը զբաղեցնում է 17.25 կմ² տարածք։
Աշխարհագրություն
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 90 կմ հարավ-արևմուտք, Տրուա քաղաքից` 23 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 270 աշխատունակ (15-64 տարեկան) բնակիչ, որոնցից ակտիվ էին 205-ը, իսկ ոչ ակտիվները` 65։ Ակտիվության ցուցանիշը կազմում է 75,9 %։ 205 աշխատունակ մարդկանցից աշխատել է 185 անձ (94 տղամարդ և 91 կին)։ Գործազուրկ են եղել 20 անձ (10 տղամարդ և 10 կին)։ 65 անաշխատունակներից 25-ը եղել են աշակերտներ կամ ուսանողներ, 23-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կլյուտոմա (Ժիզդրայի վտակ)
Կլյուտոմա (Клютома), գետ Ռուսաստանում, հոսում է Կալուգայի մարզում։ Գետաբերանը տեղակայված է Ժիզդրա գետի ձախ ափին 56 կմ հեռավորության վրա։ Գետի երկարությունը 32 կմ է, ավազանի տարածքը 190 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կլեն (Վիտեբետի վտակ)
Կլեն (Клен), գետ Ռուսաստանում, հոսում է Կալուգայի մարզում և Խվաստովիչսկի շրջանում։ Գետաբերանը տեղակայված է Վիտեբետ գետի ձախ ափին 70 կմ հեռավորության վրա։ Գետի երկարությունը 10 կմ է։ Գետի ակունքը գտնվում է Կլեն գյուղի մոտ։ Հոսում է արևելքում անտառների միջով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կատագոշա
Աշխարհագրություն
Գետաբերանը տեղակայված է Ռեսսետա գետի ձախ ափին 83 կմ հեռավորության վրա։ Գետի երկարությունը 16 կմ է, ավազանի տարածքը 57,9 կմ2։ Գետի ակունքը գտնվում է Պոդբուժե գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ակշայ Կումար
Ակշայ Կումար (հինդի` अक्षय कुमार, իրական անունը` Ռաջիվ Հարի Օմ Բհատիա, ծնվ. 1967 թ. սեպտեմբերի 9, Ամրիթսար, Հնդկաստան), հնդիկ դերասան և պրոդյուսեր։ Filmfare Awards-ի մրցանակակիր, պարգևատրվել է կառավարական Պադմա Շրի պարգևով։ Արժանացել է նաև այլ մրցանակների  ։
Կենսագրություն
Ակշայ Կումարը ծնվել է միջին դասի փենջաբյան ընտանիքում։ Ուսումն ստացել է Don Bosco School դպրոցում, իսկ այնուհետև Khalsa College քոլեջում, որտեղ հետաքրքրվել է սպորտով։ Որոշ ժամանակ նա մարտարվեստներ է դասավանդել Մումբայում։ Նրա ուսանողներից մեկը լուսանկարիչ էր և խորհուրդ է տվել նրան՝ հանդես գալ որպես մոդել։ Մասնակցելով գովազդային լուսանկարահանումների, Ակշայ Կումարը իր լուսանկարները ուղարկել է տարբեր պրոդյուսերական գրասենյակներ։
Իր դերասանական կարիերան նա սկսել է 1991 թվականին նկարահանված «Երդում» ֆիլմով։ Սակայն նրա առաջին հիթային ֆիլմը 1992 թվականին նկարահանված «Անհաջող առևանգում» կինոնկարն էր ։ 1994 թվականին Ակշայ Կումարն ամրապնդեց իր հաջողությունը, հանդես գալով «Մի փորձիր ինձանից լավ խաղալ» և «Շնագայլը» («Խաղազինվորը») ֆիլմերում։ Նույն թվականին Յաշ Չոպրան նրա հետ պայմանագիր է ստորագրել «Սիրո հետ չեն կատակում» ռոմանտիկ ֆիլմի համար, որն հանդիսատեսի շրջանում ունեցավ հաջողություն։ 1995 թվականին Ակշայ Կումարը նկարահանվել է «Լավագույն խաղացողը» կինոնկարում, որը կրկին դարձավ հիթ, իսկ մեկ տարի անց՝ «Խաղացողների արքան» կինոնկարում, որը տարվա ամենաշահութաբեր ֆիլմերից էր։ 1997 թվականին «Խելագար սիրտը» ֆիլմում կատարած դերի համար Ակշայ Կումարը ներկայացվել է Filmfare Award-ի՝ տղամարդու երկրորդ պլանի լավագույն դերի համար։ 1999 թվականին նկարահանված նրա ֆիլմերից են «Կրիմինալ սիրավեպ» և «Գազանը» կինոնկարները։ 2000 թվականին նկարահանված «Սրտի տրոփյուն» ֆիլմում նա ցուցադրեց նաև իր ունակությունները կատակերգական դերում։
2001 թվականին Ակշայ Կումարը շահեց իր առաջին Filmfare Award մրցանակը՝ լավագույն բացասական դերի համար՝ նկարահանվելով «Դավադիր անծանոթը» ֆիլմում։ «Վայ շորթողները» (2000 թ.) ֆիլմի հաջողությունից հետո Ակշայ Կումարը նկարահանվել է կատակերգական մի քանի ֆիլմերի գլխավոր դերերում։ Այդպիսի ֆիլմերից են «Սերը գին չունի» (2002 թ.), «Ամուսնացիր ինձ հետ» (2004 թ.) և «Սիրո համեմունքները» (2005 թ.) կինոնկարները։ Վերջին ֆիլմի համար նա ստացել է իր երկրորդ Filmfare Award մրցանակը՝ լավագույն կատակերգական դերի համար։
Բացի մարտաֆիլմերից, կատակերգական և ռոմանտիկ դերերից, Ակշայ Կումարը խաղացել է նաև դրամատիկական դերերում։ Այդպիսի ֆիլմերից են «Սիրո կապանքները» (2001 թ.), «Վտանգավոր խաղ» (2002 թ.), «Անհավատարիմը» (2005 թ.) և այլն։ Նրա 2007 թվականի աշխատանքներից մի քանիսը՝ «Բարև Լոնդոն», «Ողջույն փոքրիկ», «Լաբիրինթոս» և «Բարի գալուստ» կինոնկարները դարձել են հիթեր։ Նույն բախտին է արժանացել նաև 2008 թվականին նկարված «Սինգհ արքան» կինոնկարը։
Խուրեն Արծրունի
Խուրեն Արծրունի նաև Խոսրան Արծրունի, Խուրան Արծրունի, (ծննդյան և մահվան թվականներն անհայտ, 1-ին դար), Արծրունյաց իշխան, Օսրոյենեի Աբգար Ե թագավորի զորավարներից, Աշոտ Արծրունու հայրը, Բյուրատ Բագրատունու քրոջ՝ Սանոտի ամուսինը, Արծրունիների նախարարական տոհմից։
Կենսագրություն
Օսրոյենեի Աբգար Ե թագավորը դաշնակցելով Պատրիացիների Արետ թագավորի հետ, Խուրեն Արծրունուն մի օգնական գնդով օգնության է ուղարկում Արետին, որպեսզի կռվի Հերովդեսի դեմ ։
Ակշայ Կումար
Կենսագրություն
Կինոարդյունաբերությանը զուգահեռ, Ակշայ Կումարը հաջողություն է վայելում նաև հեռուստատեսությունում։ 2008 թվականին նա վարում էր «Վախի գործոն» հեռուստաշոուի հնդկական տարբերակը։ Ակշայ Կումարն ունի իր սեփական Hari Om Productions կինոարդյունաբերական կազմակերպությունը։
Խուրեն Արծրունի
Կենսագրություն
Խուրեն Արծրունու կինը և Բյուրատ Բագրատունու քույրը` Սանոտը, որը Աբգար թագավորի քրոջ՝ Ավդեի որդու՝ Սանատրուկի դայակն էր, ձմռանը դեպի Հայաստան ճանապարհորդելիս բքարգել է լինում Կորդվաց լեռներում։ Ըստ Մովսես Խորենացու նրանց որոնող մարդկանց հետ եղել է սպիտակ շուն, որն էլ, պատահել է երեխային և դայակին։ Այս պատճառով էլ Ավդեի որդին կոչվել է Սանատրուկ, անունը դայակից ստանալով, իբրև թե Սանոտի տված ։
Ակշայ Կումար
Անձնական կյանքը
2001 թվականին Ակշայ Կումարն ամուսնացել է հայտնի դերասան Ռաջեշ Կհաննայի և դերասանուհի Դիմփլ Կապադիայի դստեր՝ դերասանուհի Թվինկլ Կհաննայի հետ։ Նրանք ունեն երկու երեխա՝ մեկ որդի և մեկ դուստր ։
Խուրեն Արծրունի
Կենսագրություն
Ղևոնդ Ալիշանի ծանոթագրությամբ գրված Լաբուբնա ասորի մատենագրի «Թուղթ Աբգարու…» (թրգմ. անգլերենից 1868) աշխատությունում Ղևոնդ Ալիշանը նշում է, որ Խուրենը նույն Խոսրան ասորին է, որին Մովսես Խորենացին է կեղծելով հայացրել, իսկ կեղծիքը ավելի է խորացրել Թովմա Արծրունին, որի պատմածով Խուրենը (Խուրան) մկրտվել է Թադեոս առաքյալից, Սանատրուկի ժամանակ գնացել է Տիբերիոս կայսեր մոտ, պատերազմել է իսպանացիների դեմ, «քաջության պսակ է ստացել», ապա գնացել Երուսաղեմ՝ Հեղինե թագուհու մոտ, նրա դրամով Եգիպտոսում ցորեն է գնել սովյալներին բաշխելու համար և մահացել Երուսաղեմում ։
Աղյուսի գրադարան
«Աղյուսի գրադարան» («Кирпичная библиотека»), աղյուսի պատմության թանգարան Ռուսաստանի Դոնի Ռոստով քաղաքում։
Պատմություն
1986 թվականին Ռոստովի պետական համալսարանի երկրաբանաաշխարհագրական ֆակուլտետում ստեղծվեց տեխնոլոգիական հանքագիտության և հանքային հումքի նոր տեսակների լաբորատորիա, որը ղեկավարում էր Բորիս Վասիլևիչ Տալպան։ Մինչև 2013 թվականը լաբորատորիայում և նմուշների պահեստում կուտակվել էր մոտ հարյուր աղյուս, և որոշվեց բացել թանգարան  ։
2013 թվականին թանգարանը բացվեց Հարավային դաշնային համալսարանի Երկրագիտության ինստիտուտի շենքում։
Ներկայում թանգարանի հավաքածուում կա ավելի քան 1500 ցուցանմուշ Հին Եգիպտոսից մինչև մեր օրերը՝ դրոշմներով և առանց։ Դրանց թվում են աղյուսներ Եգիպտոսի Քառնակի տաճարից, Ռուսաստանի մի քանի Կրեմլից և ամրոցներից, եվրոպական միջնադարյան ամրոցներից և այլն։ Հավաքածուն մշտապես համալրվում և դասակարգվում է հեղինակի կողմից   ։
Թանգարանում հավաքված է նաև աշխարհի ավելի քան 1100 նմուշի ավազ ։
«Աղյուսի գրադարանը» Ռուսաստանի ամենամեծ թանգարանն է, որը նվիրված է աղյուսի պատմությանը։
2020 թվականին թանգարանն առաջադրվել է «Հախճապակյա կողմնացույց» մրցանակին՝ «Լավագույն սոցիալ-տեղեկատվական նախագիծ՝ բնական և պատմամշակութային ժառանգության պահպանում» անվանակարգում ։
Արտաքին հղումներ
Կատեգորիա:Դոնի Ռոստովի թանգարաններ Կատեգորիա:2013 հիմնադրված թանգարաններ Կատեգորիա:Թանգարաններ այբբենական կարգով
Խուրեն Արծրունի
Աղբյուրներ
Կատեգորիա:Արծրունիներ Կատեգորիա:Օսրոյենե Կատեգորիա:Հայ իշխաններ
Ակշայ Կումար
Ծանոթագրություններ
Կատեգորիա:Հնդիկ դերասաններ Կատեգորիա:Հնդիկ պրոդյուսերներ Կատեգորիա:Հնդիկ կինոդերասաններ Կատեգորիա:Բեմական կեղծանուններ Կատեգորիա:Հնչյունավորողներ
Իչա (Պրոտվայի վտակ)
Իչա (Ича), գետ Ռուսաստանում, հոսում է Կալուգայի մարզում։ Գետաբերանը տեղակայված է Պրոտվա գետի աջ ափին 43 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ցլագլխիկ
Ցլագլխիկ ( (Bloch, 1782)), արհեստական, դեկորատիվ, ակվարիումային «Ոսկե ձկնիկ» ձկնատեսակներից։
Նկարագիր
Ձկան մարմինն ունի փքված ձև։ Գլուխը ծածկված է գերաճներով, սրանք նրան տալիս են քառակուսու տեսք և նմանեցնում ցլի գլխի, իսկ հաճախ էլ զրահագլխարկի։ Այդ ամենի հետ մեկտեղ գերաճած էպիթելները շատ նոր են և ունեն թավշային ծածկույթ։ Պոչը շատ կարճ է, վեր ցցված, իսկ հաճախ երկկողմանի։ Բացառությամբ գլխի գերաճների, նա նման է Օռանդի։ Մեջքի լողակը բացակայում է, իսկ մյուսներն էլ շատ կարճ են։ Հետույքային և պոչի լողակները զույգվում են։
Ցլագլխիկը առյուծագլխիկից տարբերվում է ուռած և բարձր մեջքով, ընդ որում պոչի սկզբնամասը խիստ կտրված է։
Գույնը
Ձկան մարմինը ծածկված է վառ, դեղնակիտրոնագույն թեփուկներով, որոնցից յուրաքանչյուրը պատված է կարմիր եզրերով։ Գլուխը վառ կարմիր գույն ունի և նման է հասած լոլիկի գույնի։ Պոչը և լողակները կարմիր են և սպիտակ եզրերով։
Պահպանման պայմանները և բազմացումը
Առյուծագլխիկների բուծման համար կարևոր են. Շատ զգայուն են ջրի ցածր ջերմաստիճանի նկատմամբ։
Կերակրումը
Կերերի հանդեպ զգայուն չեն, ուտում են կենդանի, բուսական և չոր կերեր։
Բազմացումը
Նրանց հասունացումը և բազմացումը լինում է 1 տարի անց, երբ խավիարներից ծնվում են մանրաձկները։ Ձվադրման նախապատրաստումը նույնատիպ է նաև մյուս ծածանանմանների համար։ Ձվադրողը 100-150 լիտր պարունակությամբ ակվարիումի մեջ տեղադրում է ձվադրման ցանցը, մեկ կամ երկու հեղուկացիր և կենտրոնում խրձով մանր տերևավոր բույսեր։ Մեկ էգին համապատասխանում է երկու արու։ Նրանք ունեն 2000-10000 ձվիկներ։ Մանրաձկները դուրս են գալիս 2 օր հետո։ Արդեն 5-րդ օրը սկսում են լողալ։ Նրանց կերակրում են անվաորդերով։ Բուծման համար կարևոր է.
Ակվարիումային և ֆերմերային տնտեսություններում
Այս ձկան աճի համար բարենպաստ են սառը ջրային ավազանները, աճեցման համար կարևոր է լողալու մեծ տարածքը։ Այս ձկները շատ դիմացկուն են և դրա համար կարող են ապրել նաև դրսում՝ ավազանի մեջ։ Նրանց համար նախընտրելի է վառ լույսը և շատ մեծ տարածքը։ Արդյունավետ է նաև զտումը և ջրի կանոնավոր փոփոխությունը։ Այս ձկների ավազանները կարող են ձևավորել քարերով, բնական կամ արհեստական կանաչներով, բայց պետք է զերծ լինել ծակող սուր ծայրեր ունեցող առարկաներից։
Գրականություն
Կատեգորիա:Ակվարիումային ձկներ
Դանիել Վացեկ
Դանիել Վացեկ (Daniel Vacek,, Չեխոսլովակիա), չեխ նախկին պրոֆեսիոնալ թենիսիստ, Մեծ Սաղավարտի մրցաշարերի տղամարդկանց զուգախաղի եռակի հաղթող (բոլոր երեք անգամներն էլ Եվգենի Կաֆելնիկովի հետ)։
Մարզական կարիերա
Դանիել Վացեկը թենիս սկսել է խաղալ 11 տարեկանում, այդ ձեռնարկմանը նրան աջակցում է հայրը՝ Վացլավ Վացեկը։ Պրոֆեսիոնալ կարիերայում իր առաջին խաղը Վացեկը անց է կացրել 1989 թվականի հուլիսին։ 1990 թվականին Վացեկը հաղթում է ATP զուգախաղի առաջին երեք մրցաշարերում։ Բոլոր երեք մրցաշարերում նրա խաղընկերն էր հայրենակից Վոյտեխ Ֆլեգլը։ Արդեն տարվա ավարտին մոտ Վացեկը սերտորեն մոտենում է զուգախաղի լավագույն թենիսիստների հարյուրյակին։ Հաջորդ տարի, երկու անգամ հասնելով ATP մրցաշարերի եզրափակիչ և նույնքան անգամ էլ «չելենջերներում», նա արդեն մոտենում է Թոփ-50-ին։ Այդ մրցաշրջանում նրա հաշվին է գրանցվում նաև առաջին հաղթանակը աշխարհի լավագույն զույգի նկատմամբ՝ Տոկիոյում նրանք Միլան Շրեյբերի հետ հաղթում են Սքոթ Դևիսին և Դևիդ Փեյթին, սակայն կիսաեզրափակիչում զիջում են Թոդ Վուդբրիջին և Ստեֆան Էդբերգին։
Սակայն 1992 թվականին զույգում Վացեկի խաղը չի ստացվում։ Տարվա ամենասկզբում դուրս գալով Վելինգտոնի մրցաշարի եզրափակիչ, հետագայուս նա չի փայլում, նույնիսկ «չելենջերներում» միայն մեկ անգամ է հասնում եզրափակիչ։ Միևնույն ժամանակ մենախաղում նա երեք անգամ խաղում է «չելենջերների» եզրափակիչներում, հաղթելով նրանցից երկուսում և ընդհուպ մոտենում է վարկանիշային աղյուսակի առաջին հարյուրյակին։ 1993 թվականին նա կրկին վստահ խաղ է ցուցադրում զուգախաղում և մարզական ձեռք բերելով «չելենջերներում», օգոստոսին Նյու Հեյվենում Ցիրիլ Սուկի հետ հաղթում է կարիերայում առաջին ATP Championship Series դասի մրցաշարում։ 1994 թվականի ընթացքում նա չորս անգամ խաղում է ATP մրցաշարերի զուգախաղի եզրափակիչներում, այդ թվում Մոնտե Կարլոյի բարձր մակարդակի մրցաշարում և երկու անգամ հաղթանակի է հասնում։ Մրցաշրջանի վերջում նա առաջին անգամ մտնում է զուգախաղի 20 լավագույնք թենիսիստների մեջ։ Մենախաղում նա սկզբում հաղթանակ է տանում առաջին տասնյակից մրցակցի նկատմամբ՝ հաղթելով Թոմաս Մուստերին, այդ պահին աշխարհում 9-րդը, իսկ փետրվարի սկզբին հաղթում է Ռենի «չելենջերում», հետո դուրս է գալիս Կոպենհագենի АТР մրցաշարի եզրափակիչ, իսկ այնուհետև Ուիմբլդոնի մրցաշարի չորրորդ շրջան, ռևանշ վերցնելով Եվգենի Կաֆելնիկովից՝ այդ պահին աշխարհի 16-րդ ռակետին և կոպենհագենյան իր վիրավորողին, և պարտվելով միայն աշխարհի առաջին ռակետ Փիթ Սամփրասին։ Ուիմբլդոնից հետո նա մտնում է համաշխարհային թենիսի մենախաղի Թոփ-50։